b"\n_START_ARTICLE_\nZugarramurdi\n_START_SECTION_\nEtimologia\n_START_PARAGRAPH_\nZugarramurdi \xc3\xa9s un top\xc3\xb2nim de significat desconegut, encara que gaireb\xc3\xa9 segur que prov\xc3\xa9 del basc. El fil\xc3\xb2leg Koldo Mitxelena va proposar que l'etimologia del nom podia ser lloc abundant en oms ro\xc3\xafns, de zugar (om) + andur (ro\xc3\xad) + el sufix -di (sufix que indica abund\xc3\xa0ncia). zugarrandurdi \xe2\x86\x92 zugarramurdi. El mateix Mitxelena reconeixia que no posse\xc3\xafa proves en documentacions antigues que poguessin provar la seva teoria. At\xc3\xa8s que Zugarramurdi est\xc3\xa0 en la zona bascoparlant de Navarra sembla bastant probable que zugar sigui realment om._NEWLINE_En euskera normatiu es diu zumar, per\xc3\xb2 zugar \xc3\xa9s una variant dialectal de la paraula om que apareix en molts top\xc3\xb2nims i tamb\xc3\xa9 sembla bastant propable que -di sigui el sufix abundancial que acompanya en euskera als noms d'arbres i plantes. Aix\xc3\xad per exemple Zumardi vulgues dir en euskera olmedal i albereda. En el cas del top\xc3\xb2nim Zugarramurdi hi ha un element intermedi que actualment sembla irrecognoscible. En euskera i en castell\xc3\xa0 el nom del poble es transcriu igual, encara que la z es pronuncia de manera diferent en ambd\xc3\xb3s idiomes, pel que la pronunciaci\xc3\xb3 difereix lleugerament. Segons Mikel Belasko, en euskera el nom del poble se sol pronunciar de vegades tamb\xc3\xa9 com Zugamurdi, Zamurdi o Zuenburdi, formes s\xc3\xadncopes del nom."